E penn-kentañ 1916 ec’h adkavas Ball e Zürich, hag e krogjont da vont alies d’un davarn vihan er Spiegelstrasse. Anvet e voe Cabaret Voltaire ganto, hag enni ec’h aozjont abadennoù diwar-benn al lennegezh hag an arzoù. D’ar 5 a viz C’hwevrer en em gavjont enni gant Tristan Tzara, Jean Arp, Marcel Janco, ha Sophie Taeuber. Digeriñ a rejont ur geriadur dre zegouezh, hag evel-se e kroujont dada.